Sindrom Ramsay Hunt

Terdapat tiga sindrom neurologi yang berbeza membawa nama sindrom Ramsay Hunt. Perkaitan ketiga-tiganya ialah ia pertama kali diterangkan oleh pakar neurologi terkenal, James Ramsay Hunt (1872–1937).

 Sindrom Ramsay Hunt jenis 1, juga dipanggil sindrom serebelum Ramsay Hunt, ialah satu bentuk degenerasi (kemerosotan) serebelum yang jarang berlaku melibatkan epilepsi mioklonik, ataksia progresif, geletar, dan proses demensia.
 Sindrom Ramsay Hunt jenis 2 ialah pengaktifan semula herpes zoster dalam ganglion genikulata. Ia kadangkala dipanggil herpes zoster otikus, dan mempunyai ciri berubah-ubah yang mungkin termasuk lesi neuron motor bawah saraf muka, pekak, vertigo dan sakit. Triad lumpuh muka ipsilateral, sakit telinga, dan vesikel pada muka, pada telinga, atau dalam telinga adalah ciri biasa.
 Sindrom Ramsay Hunt jenis 3 ialah keadaan yang kurang kerap dirujuk, sejenis neuropati yang disebabkan oleh pekerjaan pada cabangan palma dalam saraf ulna. Ia juga dipanggil penyakit Hunt atau palsi artisan.

 Dalam budaya popular 
Pada Jun 2022, bintang muzik popular Justin Bieber mengumumkan bahawa dia menghidap sindrom Ramsay Hunt jenis 2, yang menyebabkan mukanya lumpuh, memaksanya membatalkan lawatannya dan menyebabkan dia mengalami kesukaran untuk makan.https://www.nytimes.com/2022/06/10/well/live/ramsay-hunt-syndrome-facial-paralysis.htmlhttps://people.com/health/justin-bieber-asks-fans-to-pray-for-him-as-its-getting-harder-to-eat-due-to-ramsay-hunt-syndrome/ https://www.wsj.com/articles/justin-bieber-ramsay-hunt-syndrome-11654912590 

 Rujukan 

Kategori:Gangguan neurologi
Kategori:Sindrom yang menjejaskan sistem saraf
Kategori:WikiProjek Neurosains
Kategori:WPPER